smcproject/ml-wiki-sentences huggingface dataset:
ശ്രദ്ധേയമായ അംഗങ്ങൾ സൂര്യ സെൻ (മാസ്റ്റർഡ) അരബിന്ദോ ഘോഷ് (1872-1950) ബരീന്ദ്ര കുമാർ ഘോഷ് ശാന്തി ഘോഷ് (1916-1989) മോഹിത് മോയിട്ര ബാഘ ജതിൻ , ജതിന്ദ്ര നാഥ് മുഖർജി (1879-1915) സത്യേന്ദ്ര ചന്ദ്ര മിത്ര (1888-1942) രാജ സുബോധ് ചന്ദ്ര മാലിക് ഖുദീരാം ബോസ് പ്രഫുല്ല ചാക്കി പ്രീതിലത വാദേദാർ (1911-1932) കൈനയ്ൽ ദത്ത (1888-1908) സത്യേന്ദ്രനാഥ് ബോസ് (1982-1908) സന്തോഷ് കുമാർ മിത്ര (1901-1931) ദിനേശ് ചന്ദ്ര മജൂംദാർ (1907-1934) ഗണേഷ് ഘോഷ് (ബി .1900) ജാദുഗോപാൽ മുഖർജി ( 1866-1986) റോഷ്മോയ് മജൂംദാർ (d .1996) മനോരഞ്ജൻ ഗുപ്ത (1890) അബിനാശ് ചന്ദ്ര ഭട്ടാചാര്യ (1882 - 1962) അമരേന്ദ്ര ചാറ്റർജി (1880-1957) അമ്പ്റിക് ചക്രവർത്തി (1891-1962) അരുൺ ചന്ദ്ര ഗുഹ (1892) ബസന്ത കുമാർ ബിശ്വാസ് (1895-1915) ബിപിൻ ബെഹരി ഗംഗുലി (1887-1954) ഭൂപീന്ദ്ര കുമാർ ദത്ത (1894-1979) ജിബാൻ ലാൽ ചാറ്റോപാധ്യായ (1889-1970) ജ്യോതിഷ് ചന്ദ്ര ഘോഷ് (1887-1970) താരക്നാഥ് ദാസ് (1884-1958) താരകേശ്വർ ദസ്തിദാർ പൂർണ ചന്ദ്ര ദാസ് (1889-1956) സുരേന്ദ്ര മോഹൻ ഘോഷ് (മധു ഘോഷ്) (1893-1976) ഉപേന്ദ്രാ നാഥ ബന്ദോപാധ്യായ (1879-1950) ഉല്ലാസ്കർ ദത്ത ഫാനി ബുസാൻ ബക്ഷി ദേവാബ്രത ബോസ്, പിന്നീട് സ്വാമി പരജ്ഞന്ദന്ദ തുടക്കം
അരബിന്ദാവു ഘോഷ് , അദ്ദേഹത്തിന്റെ സഹോദരൻ ബരിൻ ഘോഷ് , ഭുപേന്ദ്രനാഥ് ദത്ത , രാജ സുബോധ് ചന്ദ്ര മാലിക്‎ തുടങ്ങിയ നേതാക്കന്മാർ 1906 ഏപ്രിൽ മാസത്തിലാണ് ഈ പാർട്ടി രൂപീകരിച്ചത്.
ബാരിൻ ഘോഷ് , ബാഘ ജതിൻ എന്നിവരാണ് പ്രധാന നേതാക്കൾ.
21 വിപ്ലവകാരികളോടൊപ്പം അവർ ആയുധങ്ങളും സ്ഫോടകവസ്തുക്കളും നിർമ്മിക്കുന്ന ബോംബുകളും ശേഖരിച്ചുതുടങ്ങി.
27 കിനായ് ധാർ ലേൺ, കൊൽക്കത്തയിലെ 41 ചാണ്ടൊട്ടോല 1 ലെയ്ൻ ജുഗന്തരുടെ ആസ്ഥാനം സ്ഥിതിചെയ്യുന്നു.
സംഘത്തിലെ ചില മുതിർന്ന അംഗങ്ങൾ രാഷ്ട്രീയ, സൈനിക പരിശീലനത്തിനായി വിദേശത്തേക്ക് അയച്ചു.
1907 മുതൽ വടക്കേ അമേരിക്കയുടെ പടിഞ്ഞാറൻ തീരത്ത് ഹിന്ദുക്കളും സിഖ് കുടിയേറ്റക്കാരുമായ സുരേന്ദ്ര മോഹൻ ബോസ് , തരക് നാഥ് ദാസ്, ഗുരൻ ഡിറ്റ് കുമാർ എന്നിവരാണ് ആദ്യ ബാച്ചുകളിൽ ഉണ്ടായിരുന്നത്.
ഭാവി ഘർദാർ പാർട്ടി രൂപപ്പെടുത്തുന്നതിനായിരുന്നു ഈ യൂണിറ്റുകൾ.
പാരീസിലെ ഹെംചന്ദ്ര കനങ്കോ എന്ന ഹെം ദാസ് , പാണ്ഡുരംഗ് എം .
ബാപ്പാട്ട് എന്നിവരോടൊപ്പം റഷ്യൻ അരാജകവാദി നിക്കോളാസ് സഫ്രാൻസ്കിയിൽ നിന്നും സ്ഫോടകവസ്തുക്കളിൽ പരിശീലനം നേടി.
കൊൽക്കത്തയിൽ തിരിച്ചെത്തിയ അദ്ദേഹം കൊൽക്കത്തയുടെ പ്രാന്തപ്രദേശമായ മണിക്ടാലയിലെ ഒരു ഉദ്യാനത്തിൽ ബാരിൻ ഘോഷിന്റെ നേതൃത്വത്തിലുള്ള ബോംബ് ഫാക്ടറിയിൽ സ്വയം-സംസ്ക്കാരം ( അനുശീലൻ ) സംയുക്ത സ്കൂളിൽ ചേർന്നു.
എന്നിരുന്നാലും മുസാഫർപുരിലെ ഖുദ്റാം ബോസ് , പ്രഫുല്ലാ ചാക്കി (30 ഏപ്രിൽ 1908) കിങ്സ്ഫോർഡിലെ ജില്ലാ ജഡ്ജിയുടെ കൊലപാതകശ്രമങ്ങൾ പല വിപ്ലവകാരികളെ അറസ്റ്റ് ചെയ്യാൻ പ്രേരിപ്പിച്ച പോലീസിന്റെ അന്വേഷണം ആരംഭിച്ചു.
ആലിപ്പൂർ ബോംബ് ഗൂഢാലോചനക്കേസിൽ തടവുകാരെ വിചാരണ ചെയ്തു.
ആൻഡമാനിലെ സെല്ലുലാർ ജയിലിലടയ്ക്കുകയും ചെയ്തു.
ജർമ്മൻ പ്ലോട്ട് ജർമ്മൻ ഗൂഢാലോചന പരാജയപ്പെടുന്നത് ഒന്നാം ലോകമഹായുദ്ധത്തിനു ശേഷം ഏകീകരണം, പരാജയം നവ-അക്രമം പിന്നീടുള്ള പ്രവർത്തനങ്ങൾ അവലംബം
യുഗപുരുഷൻ ഇംഗ്ലീഷ് വിലാസം https://ml.wikipedia.org/wiki/Yugapurushan
ശ്രീനാരാണയഗുരുവിന്റെ ജീവിതത്തെ ആസ്പദമാക്കി ആർ. സുകുമാരൻ സംവിധാനം ചെയ്ത് 2010-ൽ പ്രദർശനത്തിനെത്തിയ മലയാളചലച്ചിത്രമാണ് യുഗപുരുഷൻ .
തലൈവാസൽ വിജയ് ആണ് ശ്രീനാരായണ ഗുരുവിനെ അവതരിപ്പിച്ചിരിക്കുന്നത്.
മമ്മൂട്ടി , കലാഭവൻ മണി , സിദിഖ് , നവ്യ നായർ എന്നിവർ മറ്റു പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
ചിത്രത്തിന്റെ കഥ, തിരക്കഥ, സംഭാഷണം എന്നിവയെല്ലാം ആർ. സുകുമാരൻ തന്നെയാണ് നിർവഹിച്ചിരിക്കുന്നത്.
കൈതപ്രം ദാമോദരൻ നമ്പൂതിരി , കുമാരനാശാൻ , ശ്രീ നാരായണഗുരു എന്നിവർ രചിച്ച ഗാനങ്ങൾക്ക് മോഹൻ സിത്താര ഈണം നൽകിയിരിക്കുന്നു.
അഭിനേതാക്കൾ തലൈവാസൽ വിജയ് – ശ്രീ നാരായണഗുരു മമ്മൂട്ടി – കെ.സി. കുട്ടൻ സിദ്ദിഖ് – പി. പൽപ്പു ബാബു ആന്റണി – അയ്യങ്കാളി നവ്യ നായർ – സാവിത്രി അന്തർജ്ജനം ദേവൻ കൽപ്പന കലാഭവൻ മണി സായികുമാർ ജിഷ്ണു രാഘവൻ –അയ്യപ്പൻ അരുൺ ജഗതി ശ്രീകുമാർ നന്ദു കൈലാഷ് ചാലി പാലാ ബിജു പപ്പൻ ഞെക്കാട് രാജൻ കോഴിക്കോട് ശാരദ അവലംബം പുറത്തേക്കുള്ള കണ്ണികൾ യുഗപുരുഷൻ ഇന്റർനെറ്റ് മൂവി ഡാറ്റാബേസിൽ യുഗപുരുഷൻ – മലയാളസംഗീതം.
യുഗാംബെ ജനത ഇംഗ്ലീഷ് വിലാസം https://ml.wikipedia.org/wiki/Yugambeh_people
ഒരു ആദിവാസി ഓസ്‌ട്രേലിയൻ ജനതയാണ് യുഗാംബെ.
തെക്കുകിഴക്കൻ ക്വീൻസ്ലാൻഡിലെയും ന്യൂ സൗത്ത് വെയിൽസിലെയും വിഭാഗമാണിവർ.
ലോഗൻ, ട്വീഡ് നദികൾക്കിടയിലാണ് പ്രധാനമായും ഇവർ വസിക്കുന്നത്.
യുഗാദി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജ്യോതിശാസ്ത്രത്തിലെ കാലഗണനാസമ്പ്രദായങ്ങളിൽ ഒരു അബ്ദത്തിന്റെ(era) ജ്യോതിശാസ്ത്രപരമായ ബീജസമയം(epoch) അഥവാ പ്രാരംഭനിമിഷത്തെ കുറിക്കുന്ന പദമാണു് യുഗാദി .
കലിദിനം , ജൂലിയൻ ദിനം തുടങ്ങിയ ദിനസംഖ്യാവ്യവസ്ഥകളിൽ  അവ തുടങ്ങുന്ന സമയമാണു് യുഗാദി.
എന്നാൽ ഒരു അബ്ദം ആളുകൾ സ്വീകരിച്ചുപയോഗിച്ചുതുടങ്ങുന്നതു് ആ ദിവസമോ ആ കാലത്തുതന്നെയോ ആയിരിക്കണമെന്നില്ല.
ഉദാഹരണത്തിനു് കലിവർഷത്തിന്റെ യുഗാദി, ഗ്രിഗോറിയൻ കലണ്ടറിലെ 3102 ബി.സി. ജനുവരി 14 ഉജ്ജയിനിയിലെ ഉദയത്തിനാണ്.
എന്നാൽ കലിവർഷവും കലിദിനസംഖ്യകളും പ്രായോഗികമായി ഉപയോഗിച്ചുതുടങ്ങിയതു് അതിനുശേഷം എത്രയോ നൂറ്റാണ്ടുകൾ കഴിഞ്ഞിട്ടായിരിക്കണം.
അതുപോലെ ജൂലിയൻ ദിനങ്ങൾ തുടങ്ങിവെക്കുന്നതു് ഗ്രിഗോറിയൻ കലണ്ടറിലെ ബി.സി. 4714 നവമ്പർ 24നു് ഗ്രീനിച്ചിലെ നട്ടുച്ച 12:00 മണിയ്ക്കാണു്.
എന്നാൽ ആ സമ്പ്രദായം തുടങ്ങിവെച്ചതു് ക്രി.
1583 മുതൽ മാത്രമാണു്.
യുഗാരിതീയ ഭാഷ ഇംഗ്ലീഷ് വിലാസം https://ml.wikipedia.org/wiki/Ugaritic_language
ആധുനിക സിറിയയിലെ രാസ് സമ്ര ഗ്രാമത്തിനടുത്ത് 1928-ൽ ഫ്രഞ്ച് പുരാവസ്തുവിജ്ഞാനികൾ അനാവരണം ചെയ്ത പുരാതനനഗരമായ യുഗാരിതിന്റെ അവശിഷ്ടങ്ങളിൽ നിന്ന്  കണ്ടുകിട്ടിയ ലിഖിതങ്ങളിലെ ഭാഷയാണ് യുഗാരിതീയ ഭാഷ .
എബ്രായ ബൈബിൾ പഠിതാക്കൾക്ക്  ബൈബിളിലെ എബ്രായ ഭാഷയുടെ സങ്കീർണ്ണതകൾ മനസ്സിലാക്കാൻ എബ്രായയുമായി കുടുംബബന്ധമുള്ള ഈ ഭാഷയുടെ കണ്ടെത്തൽ വലിയ സഹായമായി.
പുരാതന ഇസ്രായേൽ സംസ്കൃതി, അയൽസംസ്കാരങ്ങളുമായി പങ്കിട്ട സമാനതകളിലേയ്ക്കും യുഗാരതീയ ഭാഷ വെളിച്ചം വീശുന്നു.
പുരാതന- ഈജിപ്തിലെ ചിത്രലിപിയുടേയും മെസൊപ്പൊട്ടേമിയയിലെ ആപ്പെഴുത്തിന്റേയും (cuneiform) അനാവരണത്തിനു ശേഷം പൗരാണികലോകത്തിൽ നിന്നുള്ള ഏറ്റവും വലിയ കണ്ടെത്തൽ എന്ന് യുഗാരിതീയ ഭാഷയെ വിശേഷിപ്പിക്കാറുണ്ട്.
കെരേത്തിന്റെ ഐതിഹ്യം , ദാനെലിന്റെ ഐതിഹ്യം അഥവാ അക്കാട്ട് ഇതിഹാസം , ബാൽ-അലിയാന്റെ പഴങ്കഥ , ബാലിന്റെ മരണം എന്നിവ യുഗാരിതിൽ നിന്ന് കിട്ടിയ പൗരാണിക സാഹിത്യസൃഷ്ടികളിൽ ചിലതാണ്.
പുരാതന-കാനാൻ ദേശത്തെ മതവിശ്വാസങ്ങളിലേയ്ക്ക് വെളിച്ചം വീശുന്നവയാണ് ഈ രചനകളെല്ലാം.
യുഗാരിതീയഭാഷയുടെ കാലമായി കണക്കാക്കപ്പെടുന്നത് ക്രി.
14 മുതൽ 12 വരെ നൂറ്റാണ്ടുകളാണ്.
1180/70-നടുത്തെങ്ങോ യുഗാരിത് നഗരം നശിപ്പിക്കപ്പെട്ടു.
ലിപി വ്യവസ്ഥ യുഗാരിതീയ ലിപിവ്യവസ്ഥ
യുഗാരിതീയ ഭാഷ എഴുതിയിരുന്നത് ക്രി.
പതിനഞ്ചാം നൂറ്റാണ്ടുമുതൽ നിലവിലിരുന്ന, വ്യഞ്ജനങ്ങൾ മാത്രം അടങ്ങിയ ആപ്പുലിപികളുടെ(cuneiform abjad) വ്യവസ്ഥ ഉപയോഗിച്ചാണ്.
മെസോപ്പൊട്ടേമിയയിലെ ആപ്പെഴുത്തുമായി അതിന് സാദൃശ്യം തോന്നുമെങ്കിലും, അവതമ്മിൽ ബന്ധമില്ല.
ഫിനീഷ്യൻ, എബ്രായ , അരമായ ഭാഷകൾ ഉപയോഗിക്കുന്ന പടിഞ്ഞാറൻ സെമിറ്റിക് ലിപികളുടെ ഏറ്റവും പഴയ മാതൃകയാണ് ഈ ലിപി.
ഇതിൽ ദീർഘാക്ഷരമാല എന്നറിയപ്പെടുന്നതിൽ 31 ചിഹ്നങ്ങളും ഹ്രസ്വാക്ഷരമാലയിൽ 22 ചിഹ്നങ്ങളും ഉണ്ട്.
ഹറിയൻ പോലുള്ള അന്യഭാഷകൾ എഴുതാനും, യുഗാരിത് പ്രദേശത്തുമാത്രം ഈ ലിപി ഉപയോഗിച്ചിരുന്നു.
എബ്രായ , ഗ്രീക്ക് , ലത്തീൻ ലിപിവ്യവസ്ഥകളുടെ പൂർവരൂപങ്ങളായ ലിവാന്തീയ, ദക്ഷിണസെമിറ്റിക് ലിപികളുടെ ലഭ്യമായതിൽ ഏറ്റവും പഴയ മാതൃക കണ്ടെത്താനാവുന്നത് യുഗാരിതിലെ കളിമൺപലകകളിലാണ്.
ഉഗാരിതീയ ലിപി എഴുതിയിരുന്നത് ഇടത്തുനിന്ന് വലത്തോട്ടാണ്.
കണ്ടെത്തലിന്റെ പ്രാധാന്യം യുഗാരിതിലെ ദൈവങ്ങളുടെ പട്ടിക യുഗാരിതീയ ഭാഷയിൽ
പുരാതന ഇസ്രായേലിന്റെ ഭാഷാ-ചിഹ്നലോകങ്ങളെക്കുറിച്ചുള്ള അറിവിന് ഇരുപതാം നൂറ്റാണ്ടിൽ കിട്ടിയ ഏറ്റവും വലിയ മുതൽക്കുട്ടാണ് യുഗാരിതീയ ഭാഷയുടെ അനാവരണം.
ബൈബിളിലെ എബ്രായ ഭാഷയെക്കുറിച്ച് നേരത്തേ ഉണ്ടായിരുന്ന അറിവിനെ വിപുലപ്പെടുത്താനും തിരുത്താനും യുഗാരിതീയ ഭാഷ നൽകുന്ന ഉൾക്കാഴ്ച ഉപകരിക്കുന്നു.
ഉത്തര-പശ്ചിമ സെമിറ്റിക് ഭാഷകളുടെ വ്യാകരണവ്യവസ്ഥയെക്കുറിച്ച് അതു നൽകിയ അറിവ് എബ്രായ ബൈബിളിന്റെ പരിഭാഷ എളുപ്പമാക്കി.
വ്യാകരണദൃഷ്ട്യാ അസാധ്യമെന്നോ വികൃതമെന്നോ കരുതപ്പെട്ട പല ബൈബിൾ പാഠങ്ങൾക്കും ഈ പുതിയ അറിവ് വിശദീകരണമായി.
കവിതാഘടനകളിലും ശൈലീസങ്കേതങ്ങളിലും യുഗാരിതീയ-എബ്രായ ഭാഷകൾ തമ്മിലുള്ള സമാനതകൾ മൂലം, എബ്രായ ബൈബിളിലെ ഛന്ദസ്സിനെക്കുറിച്ചുള്ള അറിവിനും യുഗാരതീയ ഭാഷയുടെ കണ്ടെത്തൽ ആഴം പകർന്നു.
യുഗാരിതീയരുടെ മതവിശ്വാസത്തിന്റെ പഠനം, പുരാതന ഇസ്രായേലിന്റെ വിശ്വാസവ്യസ്ഥയെക്കുറിച്ചുള്ള അറിവിനും പുതിയ മാനം നൽകി.
എബ്രായ ബൈബിളിൽ പ്രവാചകന്മാർ അപലപിക്കുന്ന ദൈവങ്ങളായ ബാലും മറ്റും യുഗാരിതീയരുടെ വിശ്വാസവ്യവസ്ഥയിൽ പ്രാധാന്യത്തോടെ പ്രത്യക്ഷപ്പെടുന്നു.
ഇസ്രായേലിന്റെ ദൈവസങ്കല്പം കാനാനിലെ ഇതരജനതകളുടെ വിശ്വാസലോകത്തെ പലതരത്തിലും സ്പർശിച്ചുനിന്നിരുന്നെന്നും യുഗാരിത് ഫലകങ്ങൾ വെളിപ്പെടുത്തി.
ഏൽ, ബാൽ മുതലായ യുഗാരിതീയ ദൈവങ്ങളുടെ പല സവിശേഷതകളും എബ്രായ ബൈബിളിലെ യഹോവയ്ക്ക് പകർന്നു കിട്ടി.
ഏലിനെപ്പോലെ യഹോവയും അത്യുന്നത ദൈവമായി.
കൊടുങ്കാറ്റിന്റെ ദൈവമായ ബാലിനെപ്പോലെ യഹോവയ്ക്കും പ്രപഞ്ചത്തിലെ പ്രളയശക്തികൾക്കെതിരെ സമരം ചെയ്യുന്ന യോദ്ധാവിന്റെ പ്രതിച്ഛായ കിട്ടി.
എബ്രായബൈബിളിലെ 29-ആം സങ്കീർത്തനത്തിൽ ഉടനീളം യുഗാരിതീയ ആരാധനയിലെ ശൈലിയും സങ്കല്പങ്ങളുമാണ്.
ബാലിന്റെ ആരാധനയ്ക്ക് ഉപയോഗിച്ചിരുന്ന ഒരു കീർത്തനം യഹോവയ്ക്കായി മാറ്റിയെടുത്തപ്പോൾ രൂപപ്പെട്ടതാണ് ആ സങ്കീർത്തനമെന്ന കാര്യത്തിൽ പണ്ഡിതന്മാർ യോജിക്കുന്നു.
യുഗാരിതീയ ഗ്രന്ഥങ്ങളിൽ ഒന്നായ ദാനെലിന്റെ ഐതിഹ്യത്തിലെ ദാനെൽ, എബ്രായബൈബിളിലെ ദാനിയേലിന്റെ പൂർവരൂപമായിരിക്കാം എന്നു ചൂണ്ടിക്കാണിക്കപ്പെട്ടിട്ടുണ്ട്.
ബൈബിൾപാഠങ്ങളുടെ സൂക്ഷ്മവിശകലത്തിലും യുഗാരിതീയ ഭാഷ സഹായകമാകുന്നു.
ഉദാഹരണത്തിന്, ആമോസ് പ്രവാചനകനേയും, മോവാബിലെ മേഷാ രാജാവിനേയും ബൈബിൾ ആട്ടിടയന്മാർ എന്നു വിശേഷിപ്പിക്കുന്നതായി കരുതപ്പെട്ടിരുന്നു.
എന്നാൽ 'ആട്ടിടയൻ' എന്ന് പരിഭാഷപ്പെടുത്തപ്പെട്ട എബ്രായ വാക്കിന് സമാനമായ വാക്ക് യുഗാരിതീയ ഫലകങ്ങളിൽ ഉപയോഗിച്ചിരിക്കുന്നത് ഒരു പ്രത്യേക തൊഴിൽ സംഘടനയിൽ അംഗമായ ബഹുമാന്യവ്യക്തി എന്ന അർത്ഥത്തിലാണ്.
ഇത്തരം അറിവുകൾ പാഠഭാഗങ്ങളുടെ സൂക്ഷ്മമായ പുനർവായനയ്ക്ക് വഴിതുറക്കുന്നു.
അതിനാൽ, യുഗാരിതീയ ഭാഷയുടെ കണ്ടെത്തലിനു ശേഷം ആ ഭാഷയുടെ പഠനം ബൈബിൾ പാണ്ഡിത്യത്തിന്റെ അവശ്യഘടകമായി മാറിയിരിക്കുന്നു.
അവലംബം ↑ {{ cite book }} : Text "ഗോർഡൺ, സൈറസ് ഹെർസൽ" ignored ( help ) പുറം 99 ↑ ക്വാർട്ട്സ് ഹിൽ ദൈവശാസ്ത്രവിദ്യാലയം, യുഗാരിതും ബൈബിളും 1 2 യുഗാരിതിക്ക്, ഓക്സ്ഫോർഡ് ബൈബിൾ സഹകാരി(പുറങ്ങൾ 785-86) ↑ കേംബ്രിഡ്ജ് ബൈബിൾ സഹകാരി(പുറങ്ങൾ 275-76)
യുഗിഡി വ ദേശീയോദ്യാനം The Kozhim River in Yugyd Va National Park
റഷ്യൻ ഫെഡറേഷനിലെ കോമി സ്വയംഭരണപ്രദേശത്തുള്ള ഒരു ദേശീയോദ്യാനമാണ് യുഗിഡി വ ദേശീയോദ്യാനം Russian : Югыд ва ).
2013ൽ ബെറിൻഗ്യ ദേശീയോദ്യാനം ആരംഭിക്കുന്നതുവരെ ഇതായിരുന്നു റഷ്യയിലെ ഏറ്റവും വലിയ ദേശീയോദ്യാനം.
1994 ഏപ്രിൽ 23 ന് ഈ ദേശീയോദ്യാനം റഷ്യൻ ഗവണ്മെന്റ് ആരംഭിക്കുന്നത് ഉത്തര യുറാൽ പർവ്വതനിരകളിലുള്ള ടൈഗ വനങ്ങളെ സംരക്ഷിക്കുക,  വിനോദസഞ്ചാരത്തിനുപയോഗിക്കുക എന്നീ ലക്ഷ്യങ്ങളോടെയാണ്.
1995ൽ, യുഗിഡി വ ദേശീയോദ്യാനം, അടുത്തുള്ള പെച്ചോറ- ഇല്ല്യിച്ച് നാച്ചർ റിസർവ്വ് എന്നിവിടങ്ങളിലെ വനപ്രദേശത്തെ വിർജിൻ കോമി വനങ്ങൾ എന്ന പേരിൽ യുനസ്ക്കോ ലോക പൈതൃകസ്ഥലമായി പ്രഖ്യാപിച്ചു.
സന്ദർശകരുടെ വരുമാനം (ഒരു വർഷം 2.4 million റൂബിൾ ($100,000)) കൊണ്ട് ദേശീയോദ്യാനത്തിന്റെ ചെലവുകൾ (ഒരു വർഷം 5 മില്യൺ റൂബിൾ ($200,000))നടത്താൻ കഴിയുന്നില്ലെന്ന് അധികൃതർ ഉത്കണ്ഠപ്പെടുന്നു.
അവലംബം ↑ "Clear future for the 'Clear Water', or how Yugyd Va National Park is to develop" Archived 2022-06-09 at the Wayback Machine .
Krasnoye Znamya (a local newspaper), 15 March 2006, No. 40.
യുഗെത്സു (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ugetsu
കെൻജി മിസോഗുച്ചി സംവിധാനം ചെയ്ത ജാപ്പനീസ് ചലച്ചിത്രമാണ് യുഗെത്സു .
1953 ൽ ആണ് കറുപ്പിലും വെളുപ്പിലും ചിത്രീകരിച്ച ഈ ചിത്രം പുറത്തിറങ്ങിയത്.
ഇദ അകിനാരിയുടെ കൃതിയെ അവലംബിച്ചാണ് ഈ ചിത്രം നിർമ്മിക്കപ്പെട്ടത്.
ഭീതിജന്യമായ ഒരു ആഖ്യാനശൈലിയിലാണ്  ഈ ചലച്ചിത്രം സംവിധാനം ചെയ്യപ്പെട്ടിരിയ്ക്കുന്നത്.
ജാപ്പനീസ് ചലച്ചിത്രചരിത്രത്തിൽ പ്രമുഖ സ്ഥാനമാണ് ഈ ചിത്രത്തിനുള്ളത്.
അകിര കുറൊസാവയുടെ റാഷമോണിനുള്ളത്രയും ജനപ്രീതി ഈ ചിത്രത്തിനും അക്കാലത്ത് ലഭിച്ചിരുന്നു പ്രധാന നടീനടന്മാർ മസയുകി മോറി മചികോ ക്യോ കിനുയോ തനാക്ക ഇടാരൊ ഒയാസ മിറ്റ്സുകോ മിറ്റോ പ്രധാന ബഹുമതികൾ
ജപ്പാനിലും പുറത്തും യുഗുത്സു നിരവധി നിരൂപകരുടേയും ആസ്വാദകരുടേയും ശ്രദ്ധ ആകർഷിച്ചു.
സംവിധായകനായ മാർട്ടിൻ  സ്കോസെസി തന്നെ ഏറ്റവും ആകർഷിച്ച ചിത്രങ്ങളിലൊന്നാണിത് എന്നഭിപ്രായപ്പെടുകയുണ്ടായി.
വെനീസ് ചലച്ചിത്രോത്സവത്തിൽ നിന്നും  1953 ലെ  സംവിധാനത്തിനുള്ള സിൽവർ ലയൺ പുരസ്ക്കാരം കരസ്ഥമാക്കുകയും 1953 ൽ ജപ്പാനിൽ പുറത്തിറങ്ങിയ ഏറ്റവും മികച്ച മൂന്നാമത്തെ ചിത്രമായി ഇതു ഉൾപ്പെടുത്തപ്പെട്ടു.
പുറംകണ്ണികൾ Ugetsu ഇന്റർനെറ്റ് മൂവി ഡാറ്റാബേസിൽ Ugetsu ഓൾമുവീയിൽ റോട്ടൻ ടൊമാറ്റോസിൽ നിന്ന് യുഗെത്സു (ചലച്ചിത്രം) യുഗെത്സു at the Japanese Movie Database (in Japanese) അവലംബം
യുഗാദി (പുതുവത്സരം) ഇംഗ്ലീഷ് വിലാസം https://ml.wikipedia.org/wiki/Ugadi യുഗാദി പച്ചടി യുഗാദി പച്ചടി
കർണാടകത്തിന്റേയും ആന്ധ്രാപ്രദേശിന്റേയും തെലുങ്കാനയുടെയും പുതുവത്സരാരംഭ ദിനമാണ് യുഗാദി എന്നറിയപ്പെടുന്നത് .
കേരളീയർക്ക് വിഷു എന്നപോലെ വളരെ ആഘോഷപൂർവം ഇത് കൊണ്ടാടുന്നു.
മഹാവിഷ്ണുവിന്റെ ഒൻപതാമത്തെ അവതാരമായി കരുതപ്പെടുന്ന ശ്രീ കൃഷ്ണൻ മരിച്ച ദിവസം ആരംഭിച്ച കലിയുഗത്തിന്റെ തുടക്കമായിട്ടാണ് യുഗാദി കണക്കാക്കപ്പെടുന്നത് .
വിവിധ തരത്തിലുള്ള ഭക്ഷണപദാർത്ഥങ്ങൾ ഈ അവസരത്തിൽ ഉണ്ടാക്കുന്നു.
യുഗാദി പച്ചടി എന്ന് തെലുങ്കിലും ബേബു ബെള്ള എന്ന് കന്നഡത്തിലും അറിയപ്പെടുന്ന ഒരുതരം പാനീയം ഈ സമയത്ത് വളരെ പ്രാധാന്യത്തോടെ ഉണ്ടാക്കിവരുന്നു.
മാങ്ങ , പുളി , ശർക്കര , ഉപ്പ് , മുളക് , വേപ്പിൻ പൂവ് എന്നിവ യഥാവിധം ചേർത്താണ് ഈ ഭക്ഷണ പദാർത്ഥം ഉണ്ടാക്കുന്നത്.
യുഗാരംഭം എന്ന അർത്ഥത്തിൽ സംസ്കൃത വാക്കുകളായ യുഗ, ആദി എന്നീ വാക്കുകൾ കൂടിച്ചേർന്ന് യുഗാദി എന്നു പറയുകയും പിന്നീടത് മാറി ഉഗാദിയായി മാറുകയും ചെയ്തതാണ്.
അവലംബം ↑ ↑ Ugadi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യേശുവിന്റെ ഗിരിപ്രഭാഷണം ഇംഗ്ലീഷ് വിലാസം https://ml.wikipedia.org/wiki/Sermon_on_the_Mount
ബൈബിൾ പുതിയ നിയമത്തിൽ യേശുക്രിസ്തുവിന്റെ സുദീർഘമായ പ്രഭാഷണങ്ങളും ഉപദേശങ്ങളും രേഖപ്പെടുത്തിയിരിക്കുന്നു.
മത്തായി എഴുതിയ സുവിശേഷം 5 മുതൽ 7 വരെയുള്ള അദ്ധ്യായങ്ങളിലുള്ള തന്റെ ധർമോപദേശമാണ് ഗിരിപ്രഭാഷണം അഥവാ മലയിലെ പ്രസംഗം എന്ന പേരിൽ അറിയപ്പെടുന്നത്.
ഗലീലയിലെ മലമുകളിൽ വെച്ച് നിർവ്വഹിക്കപ്പെട്ടതായി കരുതുന്ന പ്രഭാഷണം ആയതിനാലാണ് ഗിരിപ്രഭാഷണം എന്ന പേരിൽ ഇത് അറിയപ്പെടുന്നത്.
ഇതിനെ സൂചിപ്പിക്കാൻ ഈ പേര് ആദ്യം ഉപയോഗിച്ചത് വിഖ്യാത ക്രിസ്തീയചിന്തകൻ ഹിപ്പോയിലെ അഗസ്റ്റിൻ ആണ്.
യേശുക്രിസ്തുവിന്റെ ശിഷ്യൻമാരും വലിയൊരു ജനതയും ഈ പ്രസംഗത്തിന് സാക്ഷ്യം വഹിച്ചിരുന്നു.
ദൈവരാജ്യ പ്രവേശനത്തിനുവേണ്ടിയുള്ള ആഹ്വാനമാണ് ഗിരിപ്രഭാഷണത്തിന്റെ കാതൽ.
ഈ പ്രസംഗത്തിലെ ചില വാചകങ്ങൾ യേശുക്രിസ്തുവിന്റെ വചനങ്ങൾ എന്ന പേരിൽ പ്രചുരപ്രാചാരം നേടിയതാണ്.
ഗിരിപ്രഭാഷണത്തിന്റെ സുവർണ്ണ ഭാഗമായി കരുതപ്പെടുന്നത് അതിന്റെ ആമുഖ സന്ദേശമാണ്; തന്റെ ശിക്ഷ്യൻമാർക്ക് ഉണ്ടായിരിക്കേണ്ട ധാർമ്മികവും ആത്മീകവുമായ അടിസ്ഥാന സ്വഭാവഗുണങ്ങളുടെ ഒരു പട്ടികയായി ഇതിനെ കണക്കാക്കുന്നു.
"അവൻ (യേശു) പുരുഷാരത്തെ കണ്ടാറെ മലമേൽ കയറി. അവൻ ഇരുന്നശേഷം ശിഷ്യന്മാർ അടുക്കൽ വന്നു. അവൻ തിരുവായ്മൊഴിഞ്ഞു അവരോടു ഉപദേശിച്ചതെന്തെന്നാൽ: ആത്മാവിൽ ദരിദ്രരായവർ ഭാഗ്യവാന്മാർ; സ്വർഗ്ഗരാജ്യം അവർക്കുള്ളതു. ദുഃഖിക്കുന്നവർ ഭാഗ്യവാന്മാർ; അവർക്കു ആശ്വാസം ലഭിക്കും. സൌമ്യതയുള്ളവർ ഭാഗ്യവാന്മാർ; അവർ ഭൂമിയെ അവകാശമാക്കും. നീതിക്കു വിശന്നു ദാഹിക്കുന്നവർ ഭാഗ്യവാന്മാർ; അവർക്കു തൃപ്തിവരും. കരുണയുള്ളവർ ഭാഗ്യവാന്മാർ; അവർക്കു കരുണ ലഭിക്കും. ഹൃദയ ശുദ്ധിയുള്ളവർ ഭാഗ്യവാന്മാർ; അവർ ദൈവത്തെ കാണും. സമാധാനം ഉണ്ടാക്കുന്നവർ ഭാഗ്യവാന്മാർ; അവർ ദൈവത്തിന്റെ പുത്രന്മാർ എന്നു വിളിക്കപ്പെടും. നീതിനിമിത്തമി ഉപദ്രവിക്കപ്പെടുന്നവർ ഭാഗ്യവാന്മാർ; സ്വർഗ്ഗരാജ്യം അവർക്കുള്ളതു. എന്റെ നിമിത്തം നിങ്ങളെ പഴിക്കയും ഉപദ്രവിക്കയും നിങ്ങളെക്കൊണ്ടു എല്ലാ തിന്മയും കളവായി പറകയും ചെയ്യുമ്പോൾ നിങ്ങൾ ഭാഗ്യവാന്മാർ. സ്വർഗ്ഗത്തിൽ നിങ്ങളുടെ പ്രതിഫലം വലുതാകകൊണ്ടു സന്തോഷിച്ചുല്ലസിപ്പിൻ; നിങ്ങൾക്കു മുമ്പെയുണ്ടായിരുന്ന പ്രവാചകന്മാരെയും അവർ അങ്ങനെതന്നെ ഉപദ്രവിച്ചുവല്ലോ."
മത്തായി 5:1-12
നിങ്ങൾ ഭൂമിയുടെ ഉപ്പാകുന്നു.
ഉപ്പ് കാരമില്ലാതെ പോയാൽ അതിന് എന്തുകൊണ്ട് രസം വരുത്താം.
പുറത്തുകളഞ്ഞിട്ട് മനുഷ്യർ ചവിട്ടുവാനല്ലാതെ പിന്നെ കൊള്ളുന്നതല്ല.
നിങ്ങൾ ലോകതിന്റെ വെളിച്ചമാകുന്നു.
മലമേലിരിക്കുന്ന് പട്ടണം മറഞ്ഞിരിക്കാൻ പാടില്ല.
വിളക്കു കത്തിച്ച് പറയിന്മേലല്ല തണ്ടിൻ മേലത്രേ വെക്കുന്നതു.
അപ്പോളത് വീട്ടിലുള്ള് എല്ലാവർക്കും പ്രകാശിക്കുന്നു നിരൂപണം
ക്രിസ്തുസന്ദേശത്തിന്റെ കാതൽ എന്നു മലയിലെ പ്രസംഗം വിശേഷിപ്പിക്കപ്പെടാറുണ്ട്.
മാഹാത്മഗാന്ധിയെപ്പോലുള്ള അക്രൈസ്തവരേയും ഈ പ്രസംഗം ഗാഢമായി സ്പർശിച്ചിട്ടുണ്ട്.
ക്രിസ്തുസന്ദേശത്തിന്റെ സംശുദ്ധരൂപം മലയിലെ പ്രസംഗത്തിലാണുള്ളതെന്നും ക്രിസ്തുമതത്തിന്റെ പേരിൽ പ്രചരിക്കുന്ന പലകാര്യങ്ങളും ആ സന്ദേശത്തിന്റെ നിഷേധമാണെന്നും ഗാന്ധി അഭിപ്രായപ്പെട്ടിട്ടുണ്ട്.
സത്യവേദപുസ്തകം: മത്തായി എഴുതിയ സുവിശേഷം അദ്ധ്യായം 5 , അദ്ധ്യായം 6 , അദ്ധ്യായം 7
സന്തുഷ്ടി കണ്ടെത്തുക: യേശുവിൻറെ വാക്കുകൾ ശ്രദ്ധിച്ചുകൊണ്ട്!
അവലംബം ↑ ഗിരിപ്രഭാഷണം, ഓക്സ്ഫോർഡ് ബൈബിൾ സഹകാരിയിലെ ലേഖനം (പുറം 687) ↑ McArthur, Harvey King.
↑ മത്തായി 5:1-12 ↑ ശ്രീലങ്കയിൽ കൊളോംബോയിലെ YMCA-യിൽ 1297 ഡിസംബർ 8-നു ഗാന്ധി നടത്തിയ പ്രഭാഷണം, Oxford India Paperbacks, The Essential writing of Mahatma Gandhi (editor: Ragavan Iyer) (പുറങ്ങൾ 147-48)
യേശുവിന്റെ പരിച്ഛേദനത്തിരുനാൾ
യേശുവിന്റെ ജനനതിരുനാളിന്റെ എട്ടു ദിവസം കഴിയുമ്പോൾ അനുസ്മരിക്കപ്പെടുന്ന തിരുനാളാണ് യേശുവിന്റെ പരിച്ഛേദനത്തിരുനാൾ അഥവാ യേശുവിന്റെ ചേലാകർമ്മത്തിരുനാൾ (ഇംഗ്ലീഷ്:Feast of the Circumcision of Christ) .
യേശു എന്ന പേർ അദ്ദേഹത്തിന് നൽകിയതും ഇതേ ദിനമായതിനാൽ ഈ തിരുനാളിനെ യേശുവിന്റെ നാമകരണത്തിരുനാൾ എന്നും അറിയപ്പെടാറുണ്ട്.
യേശുവിന്റെ പരിച്ഛേദനയെക്കുറിച്ചും നാമകരണത്തെക്കുറിച്ചുമുള്ള വിവരണം ബൈബിളിലെ പുതിയനിയമത്തിൽ നൽകിയിട്ടുള്ളത് ഇപ്രകാരമാണ്: ശിശുവിന്റെ പരിച്‌ഛേദനത്തിനുള്ള എട്ടാം ദിവസം ആയപ്പോൾ, അവൻ ഗർഭത്തിൽ ഉരുവാകുന്നതിനു മുൻപ്, ദൂതൻ നിർദ്ദേശിച്ചിരുന്ന യേശു എന്ന പേർ അവനു നൽകി.
മോശയുടെ നിയമമനുസരിച്ച്, ശുദ്ധീകരണത്തിനുള്ള ദിവസങ്ങൾ പൂർത്തിയായപ്പോൾ അവർ അവനെ കർത്താവിനു സമർപ്പിക്കാൻ ജെറുസലേമിലേക്ക് കൊണ്ടുപോയി .
പരിച്ഛേദനകർമ്മം ഒരു മതാചാരവും മതപ്രവേശന കർമ്മവുമാണ്.
ദൈവനിയോഗപ്രകാരം അബ്രഹാം ഇതു നടപ്പിൽ വരുത്തിയതായി പഴയ നിയമത്തിലെ ഉൽപ്പത്തിപ്പുസ്തകത്തിൽ രേഖപ്പെടുത്തിയിരിക്കുന്നു.
യേശുക്രിസ്തു പരിച്ഛേദിതനായിരുന്നെങ്കിലും ഈ കർമ്മത്തിന്റെ ആവശ്യകത ആദിമക്രിസ്തീയസഭയിൽ തർക്കവിഷയതിനെ തുടർന്ന് ജെറുസലേമിൽ കൂടിയ ശ്ലീഹന്മാരുടെ സമ്മേളനം (ജെറുസലേം സുനഹദോസ്) അതിനെതിരെ തീർപ്പു പറഞ്ഞു.
തന്റെ ലേഖനങ്ങളിലൂടെ പരിച്ഛേദനകർമ്മത്തെ നിരുത്സാഹപ്പെടുത്തിയ പൗലോസ് അപ്പസ്തോലൻ അതിന്റെ സ്വീകരണമോ നിരാകരണമോ അല്ല, പുതിയ സൃഷ്ടിയാവുകയെന്നതാണ് വിശ്വാസിക്ക് അനിവാര്യമായിരിക്കുന്നത് എന്നു വാദിച്ചു.
അവലംബം ↑ ലൂക്കായുടെ സുവിശേഷം 2:21-22 ↑ ഉത്പത്തി.
17:9-12
യേശുദാസൻ ഇംഗ്ലീഷ് വിലാസം https://ml.wikipedia.org/wiki/Yesudasan_C.
കേരളത്തിലെ ഒരു ജനപ്രിയ കാർട്ടൂണിസ്റ്റാണ് യേശുദാസൻ (ജനനം: 1938 ജൂൺ 12 ,  മരണം: 2021 ഒക്ടോബർ 6).
ചാക്കേലാത്ത് ജോൺ യേശുദാസൻ (ആംഗലേയത്തിൽ: Yesudasan C.J) എന്നാണ് പൂർണ്ണനാമം.
1938 ജൂൺ പന്ത്രെണ്ടാം തീയതി മാവേലിക്കരയ്ക്ക് അടുത്തുള്ള ഭരണിക്കാവിൽ ജനിച്ചു.
തന്റെ ക്ലാസ് മുറിയിലെ മണ്ണിൽ നിന്നു തന്നെ വരയ്ക്കാൻ തുടങ്ങിയ യേശുദാസൻ ബി.എസ്.സി ബിരുദത്തിനു ശേഷമാണ് സജീവമായി കാർട്ടൂൺ രംഗത്ത് എത്തുന്നത്.
ജനയുഗം ആഴ്ചപ്പതിപ്പിലെ 'ചന്തു' എന്ന കാർട്ടൂൺ പരമ്പരയാണ് യേശുദാസന്റെ ആദ്യത്തെ കാർട്ടൂൺ പംക്തി.
എന്നാൽ കമ്യൂണിസ്റ്റ് പാർട്ടി ഓഫ് ഇന്ത്യയുടെ മുഖപത്രമായ ജനയുഗം ദിനപത്രത്തിലെ 'കിട്ടുമ്മാവൻ' എന്ന കഥാപാത്രത്തിലൂടെ അവതരിപ്പിച്ച കാർട്ടൂണുകൾ മലയാളത്തിലെ ആദ്യത്തെ 'പോക്കറ്റ്' കാർട്ടൂണുകൾ എന്നവകാശപ്പെടാവുന്നതാണ്.
ഈ കഥാപാത്രമാണ് അദ്ദേഹത്തെ ഒരു ജനപ്രിയകാർട്ടൂണിസ്റ്റാക്കിയതും.
വനിതയിലെ 'മിസ്സിസ് നായർ', മലയാള മനോരയിലെ 'പൊന്നമ്മ സൂപ്രണ്ട്' 'ജൂബാ ചേട്ടൻ' എന്നീ കാർട്ടൂൺ കഥാപാത്രങ്ങളും മലയാളി വായനക്കാർക്ക് സമ്മാനിച്ചതും യേശുദാസനാണ്.
കാർട്ടൂണിസ്റ്റ് യേശുദാസൻ ശങ്കേഴ്സ് വീക്കിലിയിൽ (1963, ന്യൂഡൽഹി)
1963-ൽ ഇന്ത്യൻ കാർട്ടൂണിസ്റ്റുകളുടെ കുലപതിയായ ശങ്കറിന്റെ ശിഷ്യനായി ദില്ലിയിലെ ശങ്കേഴ്സ് വീക്ക്‌ലിയിൽ ചേർന്നു.
അടിയന്തരാവസ്ഥക്കാലം വരെ രാഷ്ട്രീയ കാർട്ടൂണുകൾ വരച്ച 'ദാസ്' കേരളത്തിൽ തിരിച്ചെത്തിയ ശേഷം അന്നത്തെ രാജ്യസഭാംഗമായ സി. അച്യുതമേനോന്റെ ആവശ്യപ്രകാരം 1969 മുതൽ ' ബാലയുഗം ' എന്ന കുട്ടികളുടെ മലയാളം മാസികയുടെ എഡിറ്ററായി ചുമതലയെടുക്കുകയും ചെയ്തു.
ശങ്കേഴ്സ് വീക്കിലിയുടെ ചുവടുപിടിച്ച് തുടങ്ങിയ 'അസാധു' എന്ന ജനപ്രിയ രാഷ്ട്രീയ മാസിക കൊല്ലത്തു നിന്നും സിനിമാ ഹാസ്യമാസികയായ 'കട്ട്-കട്ട്', 'ടക്-ടക്' എന്നീ പ്രസിദ്ധീകരണങ്ങളും തുടങ്ങി.
പ്രസിദ്ധീകരണരംഗത്തുനിന്നും പിന്മാറിയ യേശുദാസൻ 1985-ൽ മലയാള മനോരമ ദിനപത്രത്തിൽ ചേർന്നു.
ഇരുപത്തിമൂന്നു കൊല്ലത്തോളം സ്റ്റാഫ് കാർട്ടൂണിസ്റ്റായി മലയാള മനോരമയിൽ പ്രവർത്തിച്ചു.
മെട്രൊ വാർത്ത, ദേശാഭിമാനി എന്നീ ദിനപത്രങ്ങളിലും സേവനം അനുഷ്ടിച്ചിട്ടുണ്ട്.
കേരള കാർട്ടൂൺ അക്കാദമിയുടെ സ്ഥാപക അദ്ധ്യക്ഷനായ യേശുദാസൻ കേരള ലളിതകലാ അക്കാദമിയുടെ ഉപാദ്ധ്യക്ഷനും അദ്ധ്യക്ഷനുമായി സേവനമനുഷ്ഠിച്ചിട്ടുണ്ട്.
മലയാളഭാഷ പ്രസിദ്ധീകരണങ്ങിലും കാലികപ്രസിദ്ധീകരണങ്ങിലും ഇംഗ്ലീഷ്, ഹിന്ദി പ്രസിദ്ധീകരണങ്ങളിലും ഇടയ്ക്കിടെ അദ്ദേഹത്തിന്റെ കാർട്ടൂണുകൾ പ്രത്യക്ഷപ്പെടാറുണ്ട്.
ആദ്യകാർട്ടൂണുകൾ
ലോകം യുദ്ധക്കൊതിയനെന്നു വിളിച്ചിരുന്ന അമേരിക്കൻ സ്റ്റേറ്റ് സെക്രട്ടറി ജോൺ ഡഗ്ലസ് ഒരു ആറ്റം ബോബുമായി നൃത്തം ചവിട്ടുന്നതാണ് യേശുദാസൻ വരച്ച ആദ്യത്തെ കാർട്ടൂൺ.
1955-ൽ കോട്ടയത്തുനിന്നും പന്തളം കെ.പിയുടെ പത്രാധിപത്യത്തിൽ പ്രസിദ്ധീകരിച്ചുകൊണ്ടിരുന്ന 'അശോക' എന്ന വിനോദമാസികയിലാണ് ഈ കാർട്ടൂൺ പ്രത്യക്ഷപ്പെട്ടത്.
വൈക്കം ചന്ദ്രശേഖരൻ നായർ പേരു നൽകിയ ജനയുഗം ആഴ്ചപ്പതിപ്പിലെ 'ചന്തു' എന്ന കാർട്ടൂൺ പരമ്പരയാണ് യേശുദാസന്റെ ആദ്യത്തെ കാർട്ടൂൺ പംക്തി.
വിമോചനസമരക്കാലത്ത് ജനയുഗം പത്രാധിപസമിതിയുടെ ആവശ്യപ്രകാരം 'കിട്ടുമ്മാവൻ' എന്ന 'പോക്കറ്റ്' കാർട്ടൂൺ 1959 ജൂലായ് 19-മുതൽ വരച്ച് തുടങ്ങി. 'സൂര്യനു കീഴിലെ എന്തിനെക്കുറിച്ചും' അഭിപ്രായം പറയുന്ന 'കിട്ടുമ്മാവൻ' വായനക്കാർക്കിടയിൽ പെട്ടെന്ന് ജനപ്രീതിയാർജ്ജിച്ചു.
ഈ കഥാപാത്രത്തോടൊപ്പം പൈലി, കാർത്ത്യായനി, പാച്ചരൻ ഭാഗവതർ, ചെവിയൻ പപ്പു, കാഥികൻ കിണറ്റുകുഴി, അയൽക്കാരൻ വേലുപിള്ള, ചായക്കടക്കാരൻ മമ്മൂഞ്ഞ്, മാത്തനേഡ് തുടങ്ങി പല കാർട്ടൂൺ കഥാപാത്രങ്ങളും പ്രത്യക്ഷപ്പെടാൻ തുടങ്ങി.
കേരളത്തിലെ കമ്മ്യൂണിസ്റ്റ് പാർട്ടി സമ്മേളനങ്ങളിൽ കിട്ടുമ്മാവനായും, പൈലിയായും വേഷം ധരിച്ചെത്തുക ആരാധകരുടെ പതിവായി മാറി.
കാർട്ടൂൺ ശൈലി
ഇന്ത്യൻ കാർട്ടൂണിസ്റ്റുകളുടെ കുലപതിയായ ശങ്കറിനോടൊപ്പം ശങ്കേഴ്സ് വീക്കിലിയിൽ പരിശീലനം നേടിയ കാർട്ടൂണിസ്റ്റുകളിൽ ഒരാളാണ് യേശുദാസൻ.
വരകളിലെ ലാളിത്യവും കഥാപാത്രങ്ങളുടെ സൂക്ഷ്മാംശങ്ങളും അദ്ദേഹത്തിന്റെ കാർട്ടൂണുകളുടെ മാത്രം പ്രത്യേകതയാണ്.
"യേശുദാസന്റെ കാലം കേരളത്തിൽ മുന്നണിരാഷ്ട്രീയത്തിന്റെ കാലം കൂടിയാണ്. ഏതു വാർത്താ മുഹൂർത്തത്തിലും ഇവിടെ ഒരു കൂട്ടം കളിക്കാരുണ്ട് - നേതാക്കൾ, ഉപനേതാക്കൾ, ഉപജാപക്കാർ, ചരടുവലിക്കാർ - യേശുദാസന്റെ കാർട്ടൂണുകളിൽ ഇവർ തിരുകിക്കയറുന്നു. ഒന്നോ രണ്ടോ പേരെ മാത്രം ഉൾക്കൊള്ളിച്ച് അദ്ദേഹം കാർട്ടൂൺ വരച്ച സന്ദർഭങ്ങൾ കുറവാണ്. പലപ്പോഴും കാർട്ടൂണിൽ സദ്യക്കുള്ള ആൾ കാണും."
ഏതു മുഖങ്ങളുടെയും രൂപവൈവിധ്യം വർച്ചു ഫലിപ്പിക്കാനുള്ള സാമർത്ഥ്യം യേശുദാസനുണ്ടായിരുന്നു.
അദ്ദേഹത്തിന്റെ കാരിക്കേച്ചറുകളിൽ ഏറ്റവും നാടകീയമായ ഒന്നാണ് ഇ.
എം.എസിന്റേത്.
"നമ്പൂതിരിപ്പാടിന്റെ താത്വിക പ്രതിച്ഛായയ്ക്ക് കാർട്ടൂൺ രൂപം നൽകിയത് യേശുദാസനാണ് - ഉന്തിയ നെറ്റിയും പെരുപ്പിച്ച തലയുമായി. ഈ കാരിക്കേച്ചർ നാടെങ്ങും അനുകരിക്കപ്പെട്ടു. കാർട്ടൂണിൽ ഇ.എം.എസ് നിത്യഹരിത മധ്യവയസ്കനായി തുടർന്നു."
1984-ൽ കെ.ജി. ജോർജ്ന്റെ സംവിധാനത്തിൽ പുറത്തിറങ്ങിയ ' പഞ്ചവടിപ്പാലം ' എന്ന മലയാള ചലച്ചിത്രത്തിന് സംഭാഷണവും, 1992-ൽ എ.ടി. അബു സംവിധാനം ചെയ്ത 'എന്റെ പൊന്നു തമ്പുരാൻ' എന്ന ചിത്രത്തിന് തിരക്കഥയും, എഴുതിയത് കാർട്ടൂണിസ്റ്റ് യേശുദാസനാണ്.
പ്രധാനകൃതികൾ അണിയറ (1970) പ്രഥമദൃഷ്ടി (1971) പോസ്റ്റ്മോർട്ടം (1980) വരയിലെ നായനാർ (2004) വരയിലെ ലീഡർ (2012) 9-പുരാണകിലാ റോഡ് (2014) പുരസ്കാരങ്ങൾ 'കലാരത്നം' (1985) കെ.എസ്.യു (എസ്) 'കേസരി സ്മാരക പുരസ്കാരം' (1986) കേസരി സ്മാരക ജേർണലിസ്റ്റ് ട്രസ്റ്റ് 'ഉജാല അവാർഡ്'(1987) ജ്യോതി ലാബോറട്ടറീസ്, മുംബൈ 'കാർട്ടൂണിസ്റ്റ് ഓഫ് ദ് ഇയർ അവാർഡ്' (1990, 1992) തിരുവനന്തപുരം പ്രെസ് ക്ല്ബ് 'എൻ.വി. പൈലി പ്രൈസ് ഫോർ ജേർണലിസം' (1996) എൻ.വി. പൈലി ഫൗണ്ടേഷൻ 'കാർട്ടൂണിസ്റ്റ് ശിവറാം അവാർഡ്' (1998) നാഷണൽ ഫിലിം അക്കാദമി 'മിലെന്നിയം അവാർഡ്' (2000) കേരള കലാ കേന്ദ്രം 'വെബ് ഇന്ത്യ അവാർഡ്' (2000) webindia123.com 'ലൈഫ് ടൈം അചീവ്മെന്റ് അവാർഡ്' (2001) ഇന്ത്യൻ ഇൻസ്റ്റിറ്റ്യൂട്ട് ഓഫ് കാർട്ടൂണിസ്റ്റ്സ്, ബാംഗ്ലൂർ 'കാർട്ടൂണിസ്റ്റ് ഓഫ് ദ് ഡക്കേഡ് അവാർഡ്' (2001) ബഹ്റൈൻ കേരളീയ സമാജം 'കേരള സ്റ്റേറ്റ് പ്രെസ് അവാർഡ്' (2001, 2002, 2003) കേരള സർക്കാർ 'പട്ടും വളയും' (2001) പാര വിനോദ മാസിക 'അന്തർദേശീയ പുരസ്കാരം' (2003) മലയാളവേദി, അമേരിക്ക 'ബെസ്റ്റ് കാർട്ടൂണിസ്റ്റ് അവാർഡ്' (2004) തൃശ്ശൂർ സൗഹൃദവേദി, ദോഹ-ഖത്തർ 'ജേസി ഫൗണ്ടേഷൻ ഫിലിം അവാർഡ്' (2004) ജേസി ഫൗണ്ടേഷൻ 'ഗോൾഡൻ ജൂബിലി കാമ്പസ് അവാർഡ് ഫോർ ബെസ്റ്റ് കാർട്ടൂണിസ്റ്റ്'(2004) ശ്രീ ശങ്കര കോളേജ്, കാലടി 'ഔട്സ്റ്റാന്റിംഗ് ജേർണലിസ്റ്റ്' (2004) പി.ആർ. ഫ്രാൻസിസ് സ്മാരക സമിതി, തൃശ്ശൂർ '50 ഇയേഴ്സ് ഓഫ് കാർട്ടൂണിംഗ്' (2005) കോർപ്പറേഷൻ ഓഫ് കൊച്ചിൻ 'എക്സലെൻസ് ഇൻ ജേർണലിസം' (2005) കല്ലൂപ്പാറ ഓർത്തദോക്സ് കൺവെൻഷൻ 'ലെജെന്റ് ഓഫ് ഇന്ത്യൻ കാർട്ടൂണിംഗ്' (2006) കറ്റാനം അസോസിയേഷൻ, കുവൈറ്റ് 'ബി.എം. ഗഫൂർ കാർട്ടൂൺ അവാർഡ്' (2007) കേരള കാർട്ടൂൺ അക്കാദമി 'കലാശ്രേഷ്ഠ അവാർഡ്' (2007) ആർട് ആന്റ് കൾചറൽ മൂവ്മെന്റ് ഓഫ് ഇന്ത്യ 'ശില്പചൈത്രികി' (2007) വിദ്യോദയ സ്കൂൾ, കൊച്ചി 'ഫോർ ദ് സേക് ഓഫ് ഹോണർ അവാർഡ്' (2008) റോട്ടറി ക്ലബ് ഓഫ് കാലിക്കറ്റ് മിഡ് ടൗൺ 'എളവള്ളി നാരായണാചാരി സ്മാരക പുരസ്കാരം' (2008) എളവള്ളി നാരായണാചാരി സ്മാരക പുരസ്കാര സമിതി 'മീഡിയ ട്രസ്റ്റ് ജേർണലിസം അവാർഡ്' (2009) മീഡിയ ട്രസ്റ്റ് 'ഇവാഞ്ചലാശ്രം അവാർഡ്' (2010) ഇവാഞ്ചലാശ്രം 'പ്രൊഫഷണൽ എക്സലെൻസ് അവാർഡ്' (2010) വൈസ്മെൻ ഇന്റർനാഷണൽ മിഡ് വെസ്റ്റ് ഇന്ത്യ റീജിയൻ 'ബസേലിയോസ് മാർത്തോമ മാത്യൂസ് ദ്വിതീയൻ അവാർഡ്' (2011) മലങ്കര ഓർത്തഡോക്സ് ചർച്ച് 'പി.കെ. മന്ത്രി സ്മാരക പുരസ്കാരം' (2011) കേരള ആർട് അക്കാദമി 'സാംബശിവൻ മെമ്മോറിയൽ അവാർഡ്' (2012) കല-കുവൈത്ത് പുറത്തേക്കുള്ള കണ്ണികൾ Yesudasan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാർട്ടൂണിസ്റ്റ് യേശുദാസന്റെ ഔദ്യോഗിക വെബ് സൈറ്റ് Archived 2011-11-27 at the Wayback Machine .
ദിവസേന പ്രസിദ്ധീകരിക്കുന്ന ബ്ലോഗ് യേശുദാസന്റെ കാർട്ടൂണുകൾ കാർട്ടൂണിസ്റ്റ് ഇന്ത്യയിൽ, യേശുദാസനെ കുറിച്ച് ഹിന്ദു ദിനപത്രത്തിൽ വന്ന ലേഖനം Archived 2007-08-23 at the Wayback Machine .
അവലംബം ↑ സർവ്വവിജ്ഞാനകോശം; "കാരിക്കേച്ചറും കാർട്ടൂണും" എന്ന ഭാഗം; പ്രസാധകർ: കേരള സർക്കാർ 1984 ↑ സുബിൽ മാനന്തവാടി; മാധ്യമം ആഴ്ചപ്പതിപ്പ് 2010 1 2 എൻ. ജയചന്ദ്രൻ;  'വരയുടെ അരനൂറ്റാണ്ട്'; മലയാള മനോരമ ദിനപത്രം, 2005 മേയ് 15 1 2 ഇ.
പി. ഉണ്ണി; 'കാർട്ടൂണുകളിൽ വൈവിധ്യത്തിന്റെ കൂട്ടം'; മലയാള മനോരമ ദിനപത്രം, 2005 മേയ് 15
യേശുപ്രാർത്ഥന റൊമേനിയൻ ഭാഷയിൽ യേശുപ്രാർത്ഥന എഴുതിയിട്ടുള്ള 'ക്രിസ്തുഫലകം" (Christogram)
പൗരസ്ത്യ ഓർത്തഡോക്സ് സഭയിലും ഓറിയന്റൽ ഓർത്തഡോക്സ് സഭകളിലും ഏറെ മാനിക്കപ്പെടുന്ന ഒരു പ്രാർത്ഥനാ സൂത്രമാണ് 'യേശുപ്രാർത്ഥന'.
അതിന്റെ ഗ്രീക്കു മൂലവും പരിഭാഷയും താഴെക്കാണുന്നതാണ്: “ Κύριε Ἰησοῦ Χριστέ, Υἱὲ τοῦ Θεοῦ, ἐλέησόν με τὸν ἁμαρτωλόν. ”
“ കർത്താവായ യേശുവേ, ദൈവപുത്രാ, പാപിയായ എന്നിൽ കനിയേണമേ. ”
പൗരസ്ത്യസഭകൾ അവയുടെ ചരിത്രത്തിലുടനീളം ഈ പ്രാർത്ഥന പരിശീലിക്കുകയും ചർച്ച ചെയ്യുകയും ചെയ്തിരുന്നു.
ദൈവാനുഭവത്തിനാവശ്യമായ മന:നിശ്ചലതയും ഏകാഗ്രതയും ലക്ഷ്യമാക്കുന്ന ' ഹെസിക്കാസം ' എന്ന താപസപാരമ്പര്യത്തിൽ ഈ പ്രാർത്ഥനയുടെ നിരന്തരമായ ആവർത്തനം പതിവാണ്.